
Në mbështetje të kapitullit III të Kushtetutës së Republikës së Kosovës, bazuar në Ligjin nr.03/L-047 për Mbrojtjen dhe Promovimin e të Drejtave të Komuniteteve dhe Pjesëtareve të tyrë në Republikën e Kosovës, Ligjin nr.08/L-193 mbi Ndarjet Buxhetore për Buxhetin e Republikёs sё Kosovёs për vitin 2023, shtojcën 14 të Rregullores (QRK)-nr. 02/2021 për Fushat e Përgjegjësisë Administrative të Zyrës së Kryeministrit dhe Ministrive, si dhe në Vendimin për përcaktimin e procedurave për ofrimin e ndihmës për pjesëtaret e komuniteteve në Republikën e Kosovës, Ministria për Komunitete dhe Kthim, shpallë:

THIRRJE PUBLIKE PËR NDËRTIMIN E SHTËPIVE PËR PJESËTARET E KOMUNITETEVE JO SHUMICË PËR TË CILËT NDIHMA ËSHTË E NEVOJSHME

Kjo thirrje publike e Ministrisë për Komunitete dhe Kthim (me tej MKK-ja), ka për qëllim që pjesëtareve të komuniteteve jo shumicë në Republikën e Kosovës, të cilët janë në gjendje të rëndë ekonomike dhe sociale dhe të cilët nuk kanë  kushte adekuate të banimit për jetesë, të ju ndërtohet shtëpia dhe krijimi i kushteve normale për jetesë.
   
Kriteret për mbështetjen në ndërtimin e shtëpive për pjesëtaret e komuniteteve jo shumicë për të cilët ndihma është e nevojshme, si në vijim: 
1.	Të jenë shtetas të Republikës së Kosovës dhe të jenë të moshës mbi tetëmbëdhjetë (18) vjet ( të posedoj dokument identifikues të Republikës së Kosovës);
2.	Gjendja e rëndë ekonomike;
3.	Të mos këtë shtëpi ose objekt banimi, gjendja e shtëpisë apo objektit të banimit të mos i plotësoj kushtet për renovim ( për aplikuesit për ndërtimin e shtëpive);
4.	Posedimi i pronës për ndërtimin e shtëpisë(truallit);
5.	Që në tri vitet e fundit të mos ketë përfituar ndihmë për ndërtim dhe renovim të shtëpisë, material ndërtimorë apo ndihme të njëjtë  nga ana e Institucionet tjera dhe organizatave ndërkombëtarë (nuk nevojitet vërtetimi).

Dokumentacioni i cili duhet të dorëzohet: 
1. Aplikacionin/Kërkesen (shkarko në web) të plotësuar më të gjitha të dhënat dhe të nënshkruar nga ana e aplikuesit;
2. Kopjen e Letërnjoftimit për aplikuesin dhe anëtaret e tjerë të moshës madhore të familjes; 
3. Certifikatën e lindjes për anëtaret e mitur të familjes; 
4. Deklaratën mbi bashkësinë familjare;
5. Vërtetim që nuk posedon objekt banimi (nëse është e aplikueshme);
6. Certifikaten e pronësisë (fletën poseduese të pronës);
7. Deklaratën nën betim (shkarko në web) që nuk ka përfituar më parë ndihmë për ndërtim dhe renovimin e shtëpisë (e nënshkruar nga ana e aplikuesit);
8. Dëshminë që është nën asistencë sociale (nëse është e aplikueshme);
9. Dëshminë mbi të ardhurat mujore nën pagën mesatare (nëse është e aplikueshme);
10. Dokumente të tjera mbi gjendjen shëndetësore të aplikuesit apo anëtareve tjerë të familjes (nesë është e aplikueshme).


Informata plotësuese

Prioritet në kushte të barabarta duhet të kenë kategoritë si në vijim: 
1. Përfituesit potencialë me familjar në nevoja të veqanta; 
2. Përfituesit potencialë me familjar në gjendje të rëndë shëndetësore;
3. [bookmark: _Hlk125629854]Përfituesit potencialë me fëmijë nën moshën 5 vjeçare;
4. Përfituesit potencialë pa të ardhura apo të cilët përfitojnë nga skema e asistencës sociale;
5. Përfituesit potencialë me paaftësi mentale apo fizike;
6. Prinderit vetë ushqyesë.


Vëmendje: 

Përfitues do të jenë personat fizik që janë renditur më pikë më të larta nga komisioni vlerësues, varësisht prej limiteve buxhetore të planifikuara. Të gjithë përfituesit obligohen që ndihmën e pranuar ta përdorin për qëllimin e kërkuar. 


Periudha e aplikimit: 

Njoftimi për thirrje publike është i publikuar në web faqen e Ministrisë për Komunitete dhe Kthim https://mkk.rks-gov.net/ . Të gjitha informatat e nevojshme dhe formularët për aplikim në këtë thirrje publike, mund t’i gjeni si në këtë web faqe gjithashtu mund t’i gjeni në ndërtesën e  Ministrisë për Komunitete dhe Kthim. Aplikuesit që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin në kopje fizike në zyrën e arkivit të Ministrisë për Komunitete dhe Kthim, Rr. Nëna Terezë, pn. 12000 Fushë Kosovë/ Republika e Kosovës. 

Paraqitja në këtë thirrje publike fillon me dt. 01.11.2024 kjo thirrje do të jete e hapur deri me dt. 31.12.2024 në orën 16:00 dhe aplikimet pas këtij afati nuk pranohen.

Informacione dhe sqarime shtesë mund të merren direkt nga zyrat e Ministrisë për Komunitete dhe Kthim.

